

LATVIJAS REPUBLIKA

**DOBELES NOVADA DOME**

Brīvības iela 17, Dobele, Dobeles novads, LV-3701

Tālr. 63707269, 63700137, 63720940, e-pasts dome@dobele.lv

**LĒMUMS**

**Dobelē**

**2025. gada 7. februārī Nr.49/3**

**Par Dobeles Pieaugušo izglītības un uzņēmējdarbības atbalsta centra**

**projekta „Vajag tikai SĀKT – mēs palīdzēsim!” pieteikuma iesniegšanu**

Saskaņā ar Pašvaldību likuma 4. panta pirmās daļas 4. punktu un *Erasmus+* programmas 2025.gada vadlīnijām un, ņemot vērā Dobeles novada attīstības programmas 2021.- 2027. gadam rīcības virziena RV1 “Izglītība visos vecumos” uzdevuma U3 “Attīstīt profesionālo izglītību un mūžizglītības piedāvājumu” rīcību R3.4. “Sekmēt globāli aktuālo tēmu iekļaušanu mūžizglītības klāstā”, atklāti balsojot:PAR – 16 (Kristīne Briede, Sarmīte Dude, Māris Feldmanis, Edgars Gaigalis, Ivars Gorskis, Gints Kaminskis, Linda Karloviča, Edgars Laimiņš, Sintija Liekniņa, Sanita Olševska, Viesturs Reinfelds, Dace Reinika, Guntis Safranovičs, Andrejs Spridzāns, Ivars Stanga, Indra Špela), PRET – nav, ATTURAS – nav, NEBALSO – nav, Dobeles novada dome NOLEMJ:

1. Atļaut Dobeles Pieaugušo izglītības un uzņēmējdarbības atbalsta centram iesniegt projekta „Vajag tikai SĀKT – mēs palīdzēsim!” pieteikumu (turpmāk – projekts) Erasmus+ programmas 2025.gada projektu konkursa 1. kārtas pamatdarbībā “Īstermiņa mobilitātes projekti pieaugušo izglītības sektorā”, nosakot Dobeles Pieaugušo izglītības un uzņēmējdarbības atbalsta centra kā vadošā partnera projekta finansējumu 44 518 EUR (ar pievienotās vērtības nodokli), kas 100% apmērā ir *Erasmus+* programmas finansējums.
2. Projekta apstiprināšanas gadījumā nodrošināt priekšfinansējumu 20% jeb 8 904 EUR apmērā pašvaldības 2026.gada budžetā.
3. Noteikt plānoto projekta īstenošanas laiku no 2025. gada 1.septembra līdz 2026. gada 31.augustam.
4. Pilnvarot Dobeles Pieaugušo izglītības un uzņēmējdarbības atbalsta centra vadītāju parakstīt visus ar projekta iesniegšanu un ieviešanu saistītos dokumentus, kā arī veikt visas nepieciešamās darbības projekta pieteikuma izstrādei, iesniegšanai un ieviešanai.

Domes priekšsēdētājs I.Gorskis



LATVIJAS REPUBLIKA

**DOBELES NOVADA DOME**

Brīvības iela 17, Dobele, Dobeles novads, LV-3701

Tālr. 63707269, 63700137, 63720940, e-pasts dome@dobele.lv

**LĒMUMS**

**Dobelē**

**2025. gada 7. februārī Nr.50/3**

**Par saistošo noteikumu Nr.4 ’’Dobeles novada pašvaldības budžets 2025. gadam” apstiprināšanu**

Saskaņā likuma „Par pašvaldību budžetiem” 16. panta pirmo daļu, Pašvaldību likuma 10. panta pirmās daļas 1.punktu un 48. pantu, atklāti balsojot:PAR – 13 (Sarmīte Dude, Māris Feldmanis, Ivars Gorskis, Gints Kaminskis, Linda Karloviča, Edgars Laimiņš, Sintija Liekniņa, Sanita Olševska, Dace Reinika, Guntis Safranovičs, Andrejs Spridzāns, Ivars Stanga, Indra Špela), PRET – nav, ATTURAS – nav, NEBALSO – nav, Dobeles novada dome NOLEMJ:

1. Apstiprināt Dobeles novada domes saistošos noteikumus Nr.4 ’’Dobeles novada pašvaldības budžets 2025. gadam” (turpmāk - saistošie noteikumi) (pielikumā).
2. Triju darbdienu laikā pēc parakstīšanas saistošos noteikumus un to paskaidrojuma rakstu nosūtīt izsludināšanai oficiālajā izdevumā “Latvijas Vēstnesis” un zināšanai Viedās administrācijas un reģionālās attīstības ministrijai. Saistošie noteikumi stājas spēkā nākamajā dienā pēc to izsludināšanas oficiālajā izdevumā “Latvijas Vēstnesis”.
3. Kontroli par šī lēmuma izpildi veikt Dobeles novada pašvaldības izpilddirektoram.

Domes priekšsēdētājs I.Gorskis



LATVIJAS REPUBLIKA

**DOBELES NOVADA DOME**

Brīvības iela 17, Dobele, Dobeles novads, LV-3701

Tālr. 63707269, 63700137, 63720940, e-pasts dome@dobele.lv

APSTIPRINĀTI

 ar Dobeles novada domes

2025. gada 7. februārī lēmumu Nr.50/3

2025. gada 7. februārī Saistošie noteikumi Nr.4

**Dobeles novada pašvaldības budžets 2025. gadam**

Izdoti saskaņā ar Pašvaldību likuma

10. panta pirmās daļas 1.punktu un 48.pantu,

likuma „Par pašvaldību budžetiem” 16.panta pirmo daļu

1. Apstiprināt Dobeles novada pašvaldības pamatbudžeta 2025.gadam ieņēmumus 58 669 502 *euro* apmērā, izdevumus 66 479 286 *euro* apmērā un finansēšanas līdzekļus 7 809 784 *euro* apmērā saskaņā ar 1., 2. un 3.pielikumu.
2. Apstiprināt Dobeles novada pašvaldības pamatbudžeta līdzekļu atlikumu uz 2025.gada 1.janvāri 7 629 558 *euro* apmērā.
3. Apstiprināt Dobeles novada pašvaldības ziedojumu un dāvinājumu budžetu 2025.gadam ieņēmumos 5 600 *euro*, izdevumos 20 839 *euro* apmērā un finansēšanas līdzekļus 15 239 *euro* apmērā saskaņā ar 4.pielikumu. Noteikt Dobeles novada pašvaldības ziedojumu budžeta līdzekļu atlikumu uz 2025.gada 1.janvāri 15 279 *euro* apmērā, un noteikt līdzekļu atlikumu uz 2026.gada 1.janvāri 40 *euro* apmērā.
4. Apstiprināt Dobeles novada pašvaldības pamatbudžeta ieņēmumus no saņemtajiem, aizņēmumiem 2025.gadam 2 700 751 *euro* apmērā un aizņēmumu pamatsummu atmaksai paredzētos līdzekļus 2  520 525 *euro* apmērā.
5. Noteikt no Dobeles novada pašvaldības 2025.gada pamatbudžeta neparedzētiem izdevumiem novirzāmo līdzekļu apjomu 300 000 *euro* apmērā.
6. Apstiprināt Dobeles novada pašvaldības ilgtermiņa saistību apjomu saskaņā ar 5.pielikumu.
7. Apstiprināt autoceļa fonda līdzekļu plānu vidējam termiņam saskaņā ar 6.pielikumu.
8. Budžeta izpildītāji gada laikā drīkst izdarīt pamatbudžeta izdevumus tādā apmērā, kādā tiem Finanšu un grāmatvedības nodaļa asignējusi līdzekļus no vispārējiem ieņēmumiem, kā arī no budžeta izpildītāja faktiski iegūtajiem ieņēmumiem par sniegtajiem maksas pakalpojumiem un no citiem pašu ieņēmumiem. Budžeta izpildītājs ir atbildīgs par to, lai budžeta izdevumi tiktu veikti saskaņā ar noteiktajiem mērķiem, apstiprinātiem darbības plāniem un izdevumi nepārsniedz tāmē apstiprinātos plānotos budžeta izdevumus ekonomiskās klasifikācijas kodu pirmās zīmes ietvaros.
9. Noteikt, ka budžeta iestāžu tāmēs paredzētie līdzekļi inventāra un pamatlīdzekļu iegādei ir apgūstami līdz kārtējā budžeta gada 1.oktobrim.
10. Noteikt, ka laika posmā starp Dobeles novada pašvaldības budžeta grozījumiem līdzekļus no programmas ” Izdevumi neparedzētiem gadījumiem” var piešķirt ar Dobeles novada domes priekšsēdētāja rīkojumu neatliekamu un nozīmīgu pasākumu izdevumiem, kas nav paredzēti pašvaldības pamatbudžeta apropriācijās, visus piešķīrumus iekļaujot kārtējos budžeta grozījumos, kurus apstiprina Dobeles novada dome.
11. Noteikt ziedojumu un dāvinājumu budžetam apropriāciju, kas pieļauj tādus izdevumus, kuri nepārsniedz faktisko ieņēmumu un naudas līdzekļu atlikumu līmeni saimnieciskā gada sākumā.
12. Budžeta izpildītāji pamatbudžeta ieņēmumus par sniegtajiem maksas pakalpojumiem un citus pamatbudžeta ieņēmumus, kā arī ziedojumu budžeta ieņēmumus, kas pārsniedz budžetā noteikto apjomu, ar Dobeles novada domes atļauju var novirzīt izdevumu papildus finansēšanai. Budžeta izpildītāji drīkst izdarīt grozījumus tāmēs apstiprināto budžeta līdzekļu ietvaros, iesniedzot tos apstiprināšanai Dobeles novada domei. Visas izmaiņas apstiprinātajās budžeta tāmēs iekļaujamas kārtējos Dobeles novada pašvaldības 2025.gada budžeta grozījumos, kurus pieņem Dobeles novada dome.

Domes priekšsēdētājs I.Gorskis

**EKONOMISKĀS SITUĀCIJAS RAKSTUROJUMS UN**

**PASKAIDROJUMA RAKSTS**

**DOBELES NOVADA PAŠVALDĪBAS 2025. GADA BUDŽETAM**

1. **NOVADA RAKSTUROJUMS**

|  |  |
| --- | --- |
| Novada nosaukums | **Dobeles novads** |
| Teritorijas platība, km2 | 1630,56 |
| Iedzīvotāju skaits (01.01.2023*.)(PMLP dati)* | 29 800 |
| Iedzīvotāju blīvums (01.01.2023.) | 18,28 iedz./km2 |
| Novada teritoriālais dalījums | Annenieku pagastsAuces pilsētaAugstkalnes pagastsAuru pagastsBēnes pagastsBērzes pagastsBikstu pagastsBukaišu pagastsDobeles pagastsDobeles pilsētaĪles pagastsJaunbērzes pagastsKrimūnu pagastsLielauces pagastsNaudītes pagastsPenkules pagastsTērvetes pagastsUkru pagastsVecauces pagastsVītiņu pagastsZebrenes pagasts |
| Administratīvais centrs | Dobeles pilsēta |
| Novada domes deputātu skaits | 19  |
| Pamatbudžeta ieņēmumi (2024. gadā) | 56 492 118 EUR |

Dobeles novads izveidots apvienojot Dobeles, Auces un Tērvetes novadu, kopskaitā 21 teritoriālo vienību.

Novadā ir divas pilsētas – Dobele un Auce. Dobeles pilsētā atrodas novada administratīvais centrs.

Auces pilsēta ar lauku teritoriju atrodas 42 kilometru attālumā no Dobeles, starp Zemgali un Kurzemi, pašos Latvijas dienvidos, tikai 7 km no Lietuvas robežas.

Novads robežojas ar Saldus, Tukuma un Jelgavas novadu, tam ir 50,32 km gara robežas zona ar Lietuvu.

Dobeles novada teritorijā uz 01.01.2025. visvairāk iedzīvotāju un vislielākais iedzīvotāju blīvums ir novada centrā - Dobeles pilsētā (9054 iedzīvotāji, blīvums 1131,75 iedz./km2). Ne tik blīvi apdzīvota ir Auces pilsēta (2242 iedzīvotāji, 612,57 iedz./km2). Tikai 5 novada pagastos iedzīvotāju skaits ir virs viena tūkstoša. Lielākais pagasts iedzīvotāju skaita ziņā ir Auru pagasts, tajā ir arī lielākais iedzīvotāju blīvums (25,88 iedz./km2), savukārt vismazāk iedzīvotāju ir Ukru pagastā, arī mazākais iedzīvotāju blīvums ir šajā pagastā - 3,09 iedz./km2.

Līdzīgi kā visā Latvijā, Dobeles novadā iedzīvotāju skaits gadu no gada samazinās.

*1.att. Iedzīvotāju skaits novada teritoriālajās vienībās uz 01.01.2025. (PMLP dati).*

Salīdzinot ar iepriekšējo gadu 2024. gadā Dobeles novadā ir samazinājies iedzīvotāju skaits visās trijās vecuma grupās.

|  |  |  |
| --- | --- | --- |
| **Vecuma grupas** | **01.01.2024.** | **01.01.2025.** |
|  | skaits | Īpatsvars iedzīvotāju kopskaitā, % | skaits | Īpatsvars iedzīvotāju kopskaitā, % |
| **Iedzīvotāji līdz darbaspējas vecumam** | 4 211 | 14,36 | 4 104 | 14,19 |
| **Iedzīvotāji darbaspējas vecumā** | 18 571 | 63,34 | 18 428 | 63,72 |
| **Iedzīvotāji pēc darbaspējas vecuma** | 6 537 | 22,30 | 6 390 | 22,09 |
| **KOPĀ** | 29 319 | 100 | 28 922 | 100 |

*2.att. Darbspējas vecuma struktūra novadā uz 01.01.2025. (PMLP dati).*

Viens no ekonomiskās situācijas rādītājiem ir bezdarba līmenis. Reģistrētais bezdarba līmenis Dobeles novadā uz 30.11.2024. bija – 4,6 %, kas ir par 0,2 procentpunktiem mazāk nekā 2023. gada 30. novembrī.

Zemgales statistiskajā reģionā kopumā uz šo pašu laika periodu – 3,7 %, valstī kopumā 3,9%.

Galvenie saimnieciskās darbības virzieni ir lauksaimniecība novada lauku teritorijā, tirdzniecība un pakalpojumu sfēra, un rūpniecība Dobeles un Auces pilsētā. Dobeles pilsētā sekmīgi strādā vairāki konkurētspējīgi uzņēmumi, kuru saražotās produkcijas lielākā daļa tiek eksportēta. Rūpniecība Dobelē veido pusi no te radītās pievienotās vērtības, uzrādot augstu rādītāju valstī. Novada lauku teritorijā galvenās nozares ir lauksaimniecība un mežsaimniecība. Novadā ir vienas no auglīgākajām lauksaimniecībā izmantojamām zemēm (Tērvetes un Dobeles apkārtne), savukārt, lielāki mežu masīvi koncentrēti Auces apkārtnē.

Pēc Lursoft statistikas datiem Dobeles novadā 2025. gada sākumā bija 2090 aktīvi uzņēmumi. 2024. gadā Komercreģistrā reģistrēti 118 jauni novada uzņēmumi, no tiem 103 sabiedrība ar ierobežotu atbildību, 15 individuālie komersanti un 87 uzņēmumi likvidēti.

Pašvaldības pamatbudžeta ieņēmumi uz 1 novada iedzīvotāju katru gadu palielinās un 2024.gadā sasniedza 1 927 EUR, kas gan salīdzinot ar 2023.gadu ir par 15 EUR mazāk.

Pašvaldības darbības finansiālo pamatu veido budžets, kas ir svarīgākais instruments pašvaldības autonomo funkciju izpildes nodrošināšanai, ekonomisko un sociālo vajadzību sabalansēšanai, kā arī pašvaldības teritorijas ilgtermiņa attīstībai. Pašvaldības ekonomisko attīstību un finanses ietekmē kopīgā situācija ekonomiskajā un sociālajā vidē valstī. Lai pašvaldība nodrošinātu līdzsvarotu un ilgtermiņā noturīgu izaugsmi savā teritorijā, nepieciešama stabila makroekonomiskā vide valstī.

Dobeles novada pašvaldības budžeta projekts 2025. gadam izstrādāts, pamatojoties uz likumu ”Par valsts budžetu 2025.gadam un budžeta ietvaru 2025.,2026. un 2027.gadam”, ievērojot Pašvaldību likumu, likumu „Par pašvaldību budžetiem”, Likumu par budžetu un finanšu vadību, kā arī citu normatīvo aktu prasības.

Sagatavojot budžeta projektu 2025. gadam, pieejamie resursi tika plānoti atbilstoši novada attīstības prioritātēm, nodrošinot visu pašvaldības iestāžu darbību, attīstību veicinošu investīciju projektu ieviešanu un realizāciju.

Pašvaldības uzstādījumi novada attīstībai ir noteikti ar domes lēmumu apstiprinātos attīstības plānošanas dokumentos:

* Dobeles novada ilgtspējīgas attīstības stratēģijā 2021.-2045.gadam noteikta ilgtermiņa attīstības vīzija: *"līdzsvaroti attīstīts, ekonomiski patstāvīgs un zaļš novads Zemgalē"*, stratēģiskie mērķi: *"Pilnvērtīga un labklājīga vieta cilvēka dzīvei"*, *"Ekonomiski spēcīgs novads"* un *"Tīra, bioloģiski daudzveidīga un ilgtspējīga vide"*, ilgtermiņa attīstības prioritātes: *"Kvalitatīvi publiskie pakalpojumi"*, *"Pieejama un kvalitatīva infrastruktūra"* un *"Teritorijas kohēzija"*;
* Dobeles novada attīstības programmā 2021.-2027.gadam īpaša nozīme pievērsta ilgtspējīgas attīstības principam, nodrošinot iedzīvotājiem kvalitatīvu dzīves un darba vidi, līdzsvarotu ekonomisko attīstību, racionāli izmantojot dabas un materiālos resursus, saglabājot un attīstot dabas un kultūras mantojumu. Dobeles novada attīstībai ir izvirzītas 3 vidēja termiņa prioritātes (VTP) – aktualitātes, kurām jāvērš īpaša uzmanība laika posmā no 2021. līdz 2027.gadam, tām pakārtoti rīcības virzieni (RV) un uzdevumi (U).
* *VTP1: Moderna, veselīga, aktīva un saliedēta dzīves telpa*:
* RV1 Izglītība visos vecumos (nodrošināt pieejamu, kvalitatīvu un iekļaujošu pirmsskolas, vispārējo un speciālo izglītību, nodrošināt pieejamu un kvalitatīvu interešu, profesionālās ievirzes izglītību, attīstīt profesionālo izglītību un mūžizglītības piedāvājumu, veicināt darba tirgum atbilstošu izglītības piedāvājumu un infrastruktūru);
* RV2 Kopiena (veidot iekļaujošu, aktīvu un saliedētu novadu ar kopīgām apvienotā novada un individuālām teritoriālo kopienu tradīcijām, sekmēt nevalstiskā sektora darbību un ilgtspēju, attīstīt dažādām iedzīvotāju interešu grupām piemērotu vidi);
* RV3 Kultūrvide (attīstīt bibliotēku un muzeju darbību, attīstīt kultūras pasākumu piedāvājumu un kultūras infrastruktūru);
* RV4 Sports un aktīvā atpūta (nodrošināt daudzveidīgas sporta un aktīvās atpūtas aktivitātes un tam nepieciešamo infrastruktūru, sekmēt augstu sasniegumu sportu);
* RV5 Veselības aprūpe un veicināšana (veicināt veselīgu dzīvesveidu un iedzīvotāju labbūtību, pilnveidot veselības aprūpes pakalpojumus un pieejamību);
* RV6 Sociālā aizsardzība un pakalpojumi (pilnveidot sociālo pakalpojumu nodrošinājumu, attīstīt jaunus sociālos pakalpojumus);
* RV7 Drošība (uzlabot sabiedrisko kārtību un tam nepieciešamo nodrošinājumu, attīstīt visu pušu sadarbību sabiedrības drošības uzlabošanā);
* RV8 Pārvaldība un sadarbība (pilnveidot sabiedrības līdzdalības iespējas, stiprināt novada pārvaldības modeli, kapacitāti un sadarbību iestāžu un struktūrvienību starpā, modernizēt publisko pakalpojumu sniegšanai nepieciešamo tehnisko nodrošinājumu, attīstīt un stiprināt sadarbību ar partneriem vietējā, reģionālā, nacionālā un starptautiskā mērogā (dažādās jomās)
* *VTP2: Dinamiska uzņēmējdarbības vide:*
* RV9 Uzņēmējdarbības attīstība (pilnveidot uzņēmējdarbības vides atbalsta pasākumus, attīstīt uzņēmējdarbību sekmējošu infrastruktūru un pakalpojumus, sekmēt vietējās ekonomikas dažādošanu);
* RV10 Nodarbinātības attīstība (sekmēt darbaspēka piesaisti un attīstību, sekmēt jaunu uzņēmumu attīstību);
* RV11 Tūrisms (veicināt tūrisma un pakalpojumu nozares attīstību).
* *VTP3 Ilgtspējīgi apsaimniekota teritorija:*
* RV12 Mobilitāte (pilnveidot satiksmes infrastruktūru un drošību, attīstīt gājēju un velo satiksmes infrastruktūru, attīstīt iekšējo un ārējo sasniedzamību un savienojamību);
* RV13 Dzīvojamais fonds (attīstīt pašvaldības dzīvojamo fondu un veicināt jaunu mājokļu būvniecību, uzlabot mājokļu apsaimniekošanu, energoefektivitāti un iekšpagalmu infrastruktūru);
* RV14 Publiskā ārtelpa un kultūrvēsturiskais mantojums (pilnveidot publiskās ārtelpas kvalitāti un pieejamību, saglabāt un attīstīt kultūrvēsturiskā mantojuma infrastruktūru un materiāltehnisko bāzi, nodrošināt Dobeles un Auces pilsētvides attīstību, attīstīt publisko ūdeņu izmantošanu un apsaimniekošanu);
* RV15 Publiskā infrastruktūra, klimatnoturība un enerģētika (modernizēt inženiertehnisko infrastruktūru, paaugstināt pašvaldības īpašumu energoefektivitāti, pielāgoties klimata pārmaiņām, ieviešot atbilstošus risinājumus iespējamo risku novēršanai);
* RV16 Īpašumu un vides pārvaldība (veicināt ilgtspējīgu atkritumu apsaimniekošanu un šķirošanu, pilnveidot pašvaldības īpašumu pārvaldību, nodrošināt ilgtspējīgu dabas resursu izmantošanu un vides aizsardzību).

Atbilstoši Dobeles novada attīstības programmā 2021.-2027. gadam noteiktajām vidēja termiņa prioritātēm un izvirzītajiem rīcības virzieniem 2025. gadā un turpmākajos gados pašvaldības budžetā svarīgi nodrošināt finanšu līdzekļus novada attīstības nodrošināšanai un investīciju projektu realizācijai. Lai arī pašvaldībai finanšu jomā gads būs izaicinājumu pilns, iespēju robežās ir plānots turpināt novada infrastruktūras attīstību, nodrošināt finansējumu kvalitatīvai izglītības iestāžu sistēmas nodrošināšanai, ielu un ceļu uzturēšanai un uzlabošanai, dzīvojamo teritoriju, nekustamo īpašumu un izglītības un citu iestāžu infrastruktūras sakārtošanai un uzturēšanai, nodrošināt sociālo atbalstu maznodrošinātajai sabiedrības daļai, paredzēt finansējumu kultūrai un sportam, veselībai, sabiedriskajai kārtībai un drošībai.

Lai sasniegtu Dobeles novada pašvaldības plānošanas dokumentos izvirzītos mērķus un prioritātes, īstenotu attīstības programmā noteiktās rīcības, tiek plānoti pašvaldības budžeta līdzekļi, kā arī plānots piesaistīt Eiropas Savienības fondu 2021.-2027. gada plānošanas perioda finansējumu.

**II. FINANŠU RESURSI**

Pašvaldību budžetu mērķis ir noteikt un pamatot, kāds līdzekļu apjoms tām nepieciešams ar likumu noteikto funkciju, uzdevumu un brīvprātīgo iniciatīvu izpildei periodā, kuram šie līdzekļi ir paredzēti.

Dobeles novada konsolidētā budžeta ieņēmumu kopējais apjoms 2025. gadā prognozēts 58 675 102 *euro* apmērā, izdevumu kopējais apjoms 66 500 125 *euro* apmērā.

Informācija par budžeta ieņēmumiem atbilstoši ieņēmumu avotiem un budžeta ieņēmumu klasifikācijai ir saistošo noteikumu projekta „Dobeles novada pašvaldības budžets 2025. gadam” 1.,3. un 4. pielikumā. Dobeles novada konsolidētā budžeta ieņēmumi 2025. gadā plānoti 58 675 102 *euro* apjomā, tai skaitā pamatbudžeta ieņēmumi 58 669 502 *euro* un ziedojumu budžeta ieņēmumi 5 600 *euro*.

Informācija par budžeta izdevumiem ir saistošo noteikumu projekta „Dobeles novada pašvaldības budžets 2025.gadam” 2., 3., 4. pielikumā. Izdevumi 2025. gadā plānoti 66 500 125 *euro* apjomā, tai skaitā pamatbudžeta izdevumi - 66 479 286 *euro*, ziedojumu un dāvinājumu budžeta izdevumi – 20 839 *euro*.

Dobeles novada pašvaldības kopbudžeta izdevumu pārsniegumu pār ieņēmumiem – 7 825 023 *euro* , aizņēmumu 2025.gada pamatsummu atmaksu 2 520 525 *euro* ir paredzēts segt no budžeta līdzekļu atlikuma pārskata gada sākumā 7 644 837 *euro* un plānoto aizņēmumu Valsts kasē ieņēmumiem– 2 700 751 *euro apmērā,* kā arī plānots saglabāt naudas līdzekļu atlikumu pārskata gada beigās 40 *euro* apmērā.

**III. PAMATBUDŽETS**

**Ieņēmumi**

Pamatbudžeta ieņēmumi plānoti 58 669 502 *euro* apmērā. Dobeles novada pašvaldības 2025. gada pamatbudžeta ieņēmumos lielākais īpatsvars ir iedzīvotāju ienākuma nodoklim – 25 214 942 *euro*, jeb 42,98 % no pamatbudžeta kopējiem ieņēmumiem.

Saskaņā ar normatīviem aktiem noteikts, ka iedzīvotāju ienākuma nodokļa ieņēmumu sadalījums starp valsts budžetu un pašvaldību budžetiem ir šāds: pašvaldību budžetiem — 78 procentu apmērā (*80 %-2020. gadā, 75%-2021.gadā*) un valsts budžetam — 22 procentu apmērā (*20 %– 2020. gadā, 25% - 2021.gadā*). Valsts garantē 100 % Iedzīvotāju ienākuma nodokļa prognozes izpildi.

Nodokļu ieņēmumi no nekustamā īpašuma nodokļa 2025. gadā prognozēti 3 472 404 *euro* apmērā, tie sastāda 5,92 % no pašvaldības pamatbudžeta ieņēmumiem. Prognoze 2025.gadam tika aprēķināta ar koeficientu 0,8 (80%), kā to nosaka Ministru kabineta 2016.gada 10.maija noteikumi

Nr. 292 ”Nekustamā īpašuma nodokļa ieņēmumu prognozes noteikšanas kārtība”.

***Dobeles novada pašvaldības NĪN ieņēmumi :***

|  |  |  |  |
| --- | --- | --- | --- |
|   | **2024.gada izpilde** | **2025.gada plāns** | **Starpība 2025/2024** |
| **Īpašuma nodokļi** | **3 823 906** | **3 472 404** | **-351 502**  |
| **Nekustāmā īpašuma nodoklis par zemi** | **3 130 397** | **2 844 559** | **-285 838** |
| *NĪN par zemi kārtējā gada* | *2 939 506* | *2 525 712* | *-413 794* |
| *NĪN par zem-iepriekšējo gadu parādi*  | *190 891* | *318 847* | *127 956* |
| ***Nekustamā īpašuma nodoklis par ēkām*** | **537 984** | **479 373** | **-58 611** |
| *NĪN par ēkām kārtējā gada* | *508 241* | *441 373* | *-66 868* |
| *NĪN par ēkām-iepriekšējo gadu parādi* | *29 743* | *38 000* | *8 257* |
| ***Nekustamā īpašuma nodoklis par mājokļiem*** | **155 525** | **148 472** | **-7 053** |
| *NĪN par mājokļiem kārtējā gada* | *135 474* | *118 472* | *-17 002* |
| *NĪN par mājokļiem – iepriekšējo gadu parādi* | *20 051* | *30 000*  | *9 949* |

Nekustamā īpašuma nodokļa parāda maksājumi plānoti – 386 847 *euro* apmērā, tajā skaitā 50 000 *euro* plānota *soda nauda vai nokavējuma nauda par termiņā nesamaksāto nekustamā īpašuma nodokli*, kur ieņēmumus no 2015.gada attiecina uz NĪN klasifikācijas kodiem.

Iedzīvotāju ienākuma nodokļa un nekustamā īpašuma nodokļa ieņēmumu prognoze saistīta ar Finanšu ministrijas aprēķiniem, uz kuru pamata katrai pašvaldībai tiek aprēķināta finanšu nepieciešamība un rezultātā tiek noteiktas iemaksas vai dotācijas no pašvaldību finanšu izlīdzināšanas fonda.

2025.gadā pamatbudžetā tiek plānoti ieņēmumi no dabas resursu nodokļa 160 656 *euro* apmērā.

Nenodokļu ieņēmumi: procentu ieņēmumi par kontu atlikumiem, naudas sodi un sankcijas, valsts un pašvaldības nodevas, kā arī ieņēmumi no zemes īpašumu atsavināšanas 2025.gada budžetā kopā plānoti 1 108 000 *euro*, kas pašvaldības pamatbudžeta ieņēmumu struktūrā veido 1,89%.

Ieņēmumi no budžeta iestāžu sniegtajiem maksas pakalpojumiem un citi pašu ieņēmumi plānoti 4 702 081 *euro* apmērā, kas ir 8,01 % no pamatbudžeta ieņēmumiem.

Pašvaldības saņemtie valsts budžeta transferti noteiktam mērķim 2025.gadam plānoti 23 070 998 *euro* apmērā, kas ir 39,32 % no pašvaldības pamatbudžeta ieņēmumiem.

Dobeles novada pašvaldības 2025.gada ieņēmumi no valsts budžeta mērķdotācijām pedagoģisko darbinieku atlīdzībai (t. skaitā pamata un vispārējai vidējai izglītībai, 5.-6.gadīgo bērnu apmācībai, interešu izglītībai) plānoti 10 305 674 *euro* apmērā 12 mēnešiem.

Valsts budžeta mērķdotācija Bērzupes speciālās internātpamatskolas un Speciālās pirmsskolas izglītības iestādes “Valodiņa” pedagoģisko darbinieku atlīdzībai un Bērzupes internātpamatskolas uzturēšanas izdevumiem plānota 1 019 377 *euro* apmērā 12 mēnešiem.

Dotācijas sporta, mākslas un mūzikas skolām pedagogu darba samaksai un valsts sociālās apdrošināšanas obligātajām iemaksām 2024.gadā ir plānotas 841 138 *euro* apmērā.

Mērķdotācija pašvaldību māksliniecisko kolektīvu vadītāju atlīdzībai paredzēta 41 088 *euro* apmērā.

Plānots, ka 2025. gadā brīvpusdienu nodrošināšanai izglītojamiem, kas mācās pašvaldības izglītības iestāžu 1.,2.,3. un 4. klasēs, no valsts budžeta tiks saņemta mērķdotācija 304 975 *euro* apmērā. Valsts budžeta finansējums vienam skolēnam dienā nodrošina ēdināšanas izdevumu apmaksu 1,54 *euro* vērtībā.

Saskaņā ar Ministru kabineta 2012.gada 18.decembra noteikumiem Nr.942 „Kārtība, kādā piešķir un finansē asistenta pakalpojumu pašvaldībās” 2025.gadā Dobeles novada pašvaldībai ir piešķirts finansējums asistenta pakalpojuma nodrošināšanai personām, kurām noteikta I un II invaliditātes grupa un personām no 5 līdz 18 gadu vecumam, kurām izsniegts atzinums par īpašas kopšanas nepieciešamību –984 000 *euro* apmērā.

No 2020.gada pašvaldības pamatbudžeta sastāvā tiek plānota arī mērķdotācija pašvaldības ceļu un ielu ikdienas uzturēšanai, 2025. gadā tā plānota 1 186 433 *euro* apmērā.

Dobeles novada pašvaldība 2025. gadā plāno saņemt transfertus no valsts un pašvaldību budžeta iestādēm Eiropas Savienības politiku instrumentu līdzfinansētajiem projektiem 2 857 898 *euro* apmērā.

2025. gadā pašvaldības budžetā plānots saņemt dotāciju 4 269 184 *euro* apmērā no pašvaldību finanšu izlīdzināšanas fonda, kas ir 7,28 % no pašvaldības pamatbudžeta ieņēmumiem, kā arī valsts budžeta speciālo dotāciju pašvaldību budžetiem 623 886 *euro* apmērā.

Pašvaldības budžetu transferti 2025.gadam plānoti 788 084 *euro* apmērā, kas ir 1,34 % no pašvaldības pamatbudžeta ieņēmumiem. Kā pašvaldību budžetu transferti tiek uzskaitīti ieņēmumi par izglītības un sociālo iestāžu sniegtajiem pakalpojumiem.

**Izdevumi**

***Dobeles novada pašvaldības pamatbudžeta izdevumi atbilstoši funkcionālajām kategorijām:***

|  |  |  |  |  |
| --- | --- | --- | --- | --- |
| **Klasifikācijas kods** |  | **2024. gada izpilde** | **2025. gada plāns** | **Īpatsvars no kopējā 2025. gada plāna** |
| **01.000** | Vispārējie valdības dienesti | 6 102 306 | 6 874 651 | 10,34 |
| **03.000** | Sabiedriskā kārtība un drošība | 1 077 711 | 1 329 102 | 2,00 |
| **04.000** | Ekonomiskā darbība | 2 257 187 | 4 722 906 | 7,10 |
| **05.000** | Vides aizsardzība | 228 472 | 248 718 | 0,37 |
| **06.000** | Pašvaldības teritoriju un mājokļu apsaimniekošana | 6 815 312 | 8 502 130 | 12,79 |
| **07.000** | Veselība | 20 893 | 117 322 | 0,18 |
| **08.000** | Atpūta, kultūra un sports | 3 726 541 | 4 165 061 | 6,27 |
| **09.000** | Izglītība | 28 121 789 | 30 244 317 | 45,49 |
| **10.000** | Sociālā aizsardzība | 7 843 931 | 10 275 079 | 15,46 |
|   | **Pavisam kopā izdevumi** | **56 194 142** | **66 479 286** | **100** |

Dobeles novada pašvaldības pamatbudžeta ieņēmumi tiek novirzīti pašvaldības funkciju nodrošināšanai – izdevumiem no budžeta finansētu institūciju, tajā skaitā pašvaldības izglītības, kultūras un sporta iestāžu, sociālās aizsardzības iestāžu, sabiedriskās kārtības un drošības iestāžu, pagastu pārvalžu un centrālās administrācijas uzturēšanai, novada izglītības, sporta un kultūras pasākumu finansēšanai, novada infrastruktūras uzturēšanai, pabalstiem maznodrošinātiem iedzīvotājiem, investīciju projektu finansēšanai, atbalstam biedrībām un nodibinājumiem, kā arī citiem izdevumiem, kas atbilstoši budžeta funkcionālai klasifikācijai paredzēti Dobeles novada domes saistošo noteikumu projekta „Dobeles novada pašvaldības budžets 2025.gadam” 2. pielikumā.

 *1.att.Dobeles novada 2025. gada pamatbudžeta izdevumu īpatsvars % no kopējā plāna*

Vislielākais izdevumu apjoms ikgadējā pamatbudžetā plānots izglītības iestāžu uzturēšanai un ar izglītību saistīto pasākumu finansēšanai. Izglītības nozarei 2025.gadā plānotais izdevumu apjoms ir 30 244 317 *euro*, kas ir 45,49 % no plānotajiem kopējiem pamatbudžeta izdevumiem, tajā skaitā valsts budžeta mērķdotācijas apjoms, kas paredzēts daļējai šo izdevumu segšanai, ir 8 631 430 *euro* jeb 28,56 % no visiem izglītībai plānotajiem izdevumiem.

***Pamatbudžeta izdevumi izglītībai atbilstoši ekonomiskajām kategorijām***

|  |  |  |  |
| --- | --- | --- | --- |
| **Klasifikācijas kods** |  | **2024. gada izpilde** | **2025. gada plāns** |
| **1000** | Atlīdzība | 21 779 644 | 22 691 339 |
| **2000** | Preces un pakalpojumi | 5 053 708 | 5 679 641 |
|  | *Pakalpojumi* | *2 599 688* | *3 083 079* |
|  | *Preces* | *2 454 020* | *2 596 562* |
| **3000** | Subsīdijas un dotācijas | 24 605 | 25 020 |
| **5000** | Pamatkapitāla veidošana | 653 473 | 1 214 788 |
| **6000** | Sociālie pabalsti | 152 584 | 169 057 |
| **7000** | Transferti | 457 465 | 464 472 |
|  | **Pavisam kopā izdevumi** | **28 121 479** | **30 244 317** |

Atalgojums un valsts sociālās apdrošināšanas obligātās iemaksas izglītības nozarei 2025. gadā ir paredzētas 22 691 339 *euro* jeb75,03 %no izglītībai plānotajiem izdevumiem*.* 2025.gadā paredzēts izdevumu pieaugums pašvaldības finansētu pedagogu atalgojumam, sakarā ar pedagoģiskās likmes pieaugumu par 2,6%.

Profesionālas ievirzes izglītības iestādēs **2024./2025.** mācību gada 1.septembrī mācības uzsāka 978 audzēkņi, tai skaitā 433 Dobeles Sporta skolā, 220 Dobeles mūzikas skolā, 171 audzēkņi Auces Mūzikas un mākslas skolā un 154  Dobeles mākslas skolā, kas kopumā ir par 7,2 % vairāk nekā iepriekšējā mācību gadā. Visvairāk palielinājies audzēkņu skaits ir Dobeles Mākslas skolā par 36 audzēkņiem, kas sastāda 30,5 % un  par 23 audzēkņiem palielinājies Dobeles Sporta skolā, kas ir par 5,4 % vairāk.

Pamata un vispārējās vidējas izglītības iestādēs 2024.gada 1.septembrī mācības uzsāka 3188   audzēkņi (tai skaitā 313  audzēkņi profesionālās izglītības programmās), kas ir par 97 skolēniem mazāk kā iepriekšējā mācību gada sākumā un par 3 mazāk profesionālās izglītības programmās. 1338 audzēkņi pirmsskolas izglītības iestādēs, kas ir  par 105 audzēkņiem mazāk,  nekā iepriekšējā mācību gada sākumā.

Pašvaldība  jau piekto  gadu turpina maksāt stipendijas profesionālās ievirzes skolu audzēkņiem. 2025.gadā šim mērķim plānoti 78 320  *euro,* kas ir par 2 480 *euro* vairāk kā 2024.gadā, jo ir plānots nedaudz lielāks izglītojamo skaits.

Kompensācijai par braukšanas izdevumiem izglītības iestāžu audzēkņiem plānota 85 104 *euro* apmērā.

No 2024.gada novembra mēneša Dobeles novadā skolēnu pārvadājumus organizē un nodrošina pašvaldības struktūrvienība- Transporta nodaļa, kur izdevumi plānoti 2024.gada apjomā un būs klasificēti citā funkcionālajā kategorijā.

Kārtējos izdevumos ir ieplānoti izdevumi brīvpusdienu nodrošināšanai Dobeles novada pašvaldības izglītības iestāžu sākumskolas klašu skolēniem gan no valsts budžeta, gan pašvaldības budžeta līdzekļiem. Plānots, ka 2025. gadā 1.-4. klašu skolēnu brīvpusdienām izlietos 609 950 *euro,* no kuriem *304 975 euro* valsts budžeta finansējums *,* un no pašvaldības budžeta līdzekļiem 5.-12.klašu skolēniem un 5-6.gadu audzēkņiem *816 473* *euro* apmērā. 2021.gada nogalē tika izstrādāti saistošie noteikumi, kas paredz vienotu nostāju brīvpusdienu apmaksai visā novada teritorijā- visiem 1-12. klašu audzēkņiem un 5.-6.gadu pirmsskolas audzēkņiem.

Kārtējos izdevumos ir ieplānoti izdevumi izglītības iestāžu remontdarbiem 459 300 *euro* apmērā, ir paredzēts veikt remontdarbus sekojošās iestādēs:

|  |  |
| --- | --- |
| **Pirmskolas izglītība** | **EUR 114 469** |
| *PII Spodrītis* | *4 500* |
| *PII Zvaniņš* | *31 635* |
| *PII Jāņtārpiņš* | *13 000* |
| *PII Valodiņa* | *7 000* |
| *PII Riekstiņš* | *8 916* |
| *PII Auriņš* | *5 000* |
| *PII Ābolītis* | *5 465* |
| *PII Pīlādzītis* | *13 829* |
| *PII Vecauce* | *20 924* |
| *PII Minkuparks* | *4 200* |
| **Vispārējā izglītība** | **EUR 271 640**  |
| *Dobeles 1. vidusskola* | *94 234* |
| *Dobeles Valsts ģimnāzija* | *40 000* |
| *Gardenes pamatskola* | *5 000* |
| *Bikstu pamatskola* | *25 000* |
| *Dobeles sākumskola* | *16 100* |
| *A.Brigaderes pamatskola* | *1 800* |
| *Augstkalnes pamatskola* | *10 000* |
| *Mežinieku pamatskola* | *6 800* |
| *Auces vidusskola* | *72 056* |
| *Penkules pamatskola* | *650* |
| **Interešu izglītība** | **EUR 53 191**  |
| *Dobeles Sporta skola* | *8 000* |
| *Dobeles jaunatnes iniciatīvu un veselības centrs* | *780* |
| *Auces Mūzikas un mākslas skola* | *44 411* |
| **Vidēja, profesionālā izglītība** | **EUR 20 000** |
| *Dobeles amatniecības vidusskola* | *20 000* |

2025. gadā mācību līdzekļu un inventāra iegādei ir paredzēts finansējums 321 005 *euro* apmērā ( t.sk. mācību līdzekļi 161 544 *euro,* inventārs 159 461 *euro*). Pamatkapitāla veidošanai izglītības iestādēs plānots finansējums 1 214 788 *euro*, tai skaitā nemateriālie ieguldījumi 5 280 *euro,* mācību grāmatu iegādei 42 766 *euro,* datortehnikas un citas biroja tehnikas iegādei 142 859 *euro*, pārējo pamatlīdzekļu iegādei 171 050 *euro* ( virtuves aprīkojums, bērnu laukumu iekārtas, mūzikas instrumenti un sporta aprīkojums), transportlīdzekļu iegādei 414 671 *euro.*

 2025. gadā izglītībā plānots izlietot finansējumu 699 887 *euro* apmērāEiropas savienības (ES) finansēto projektu realizācijai. Projektos plānots turpināt preventīvo darbu ar jauniešiem, kuri neapmeklē izglītības iestādes un nestrādā, kā arī sadarbojoties ar Nodarbinātības Valsts aģentūru veikt pieaugušo apmācību, lai veicinātu iesaisti darba tirgū, tāpat tiks nodrošināta pedagogu apmācība individuālo kompetenču pieejas attīstībai. 2025.gadā arī tiks turpināta skolu iesaiste Erasmus+ projektos.

Izglītības pārvaldes rīkotajām izglītības aktivitātēm , pasākumiem un metodiskajam darbam 2025.gadā plānots finansējums 130 194 *euro* apmērā.

Tāpat 2025.gadā plānots turpināt projekta realizāciju, kura ietvaros tiks iegādāts elektro autobuss skolēnu pārvadājumiem, kā arī izbūvēta uzlādes vieta minētajam autobusam. 2024.gadā šim mērķim paredzēts finansējums 414 671 *euro* apmērā *( t.sk. ES fondu finansējums EUR 325 400, pašvaldības finansējums EUR 89 271).*

2025. gada plānots uzsākt projekta “Infrastruktūras un mācību vides pilnveide kvalitatīvas izglītības īstenošanai Bērzupes pamatskolā” realizāciju, plānotais finansējums 337 967 *euro ( t.sk. pašvaldības finansējums EUR 84 777, ES fondu finansējums EUR 253 190).* 2025. gadā projekta ietvaros paredzēts veikt būvniecības ieceres dokumentācijas izstrādi, aprīkojuma iegādi. Īstenojot projektu Bērzupes pamatskolā tiks uzlabota mācību vide un infrastruktūra, kā arī tiks pilnveidots materiāltehniskais nodrošinājums, lai paaugstinātu izglītības iestādes kapacitāti kvalitatīvas speciālās izglītības nodrošināšanā, kā arī veicinātu vienlīdzīgu iespēju iegūt izglītību izglītojamajiem ar dažādiem funkcionāliem traucējumiem.

2025. gada plānota projekta “Darbs ar jaunatni” īstenošana, plānotais finansējums 53 817 *euro (t.sk. pašvaldības finansējums EUR 40 474, ES fondu finansējums EUR 13 343*). Projekta mērķis - attīstīt digitālā darba ar jaunatni sistēmu Dobeles novada pašvaldībā, nodrošinot Dobeles novada jauniešiem plašas iespējas pilnveidot un attīstīt savas digitālās prasmes un kompetences.

Projekts tiks īstenots ciešā sadarbībā ar Dobeles Jaunatnes iniciatīvu un veselības centru.

Projektā plānots:

* organizēt apmācības/radošās darbnīcas jauniešu un darba ar jaunatni speciālistu digitālo prasmju un kompetenču attīstīšanai;
* organizēt pasākumus un aktivitātes “3 I (izzini, izmēģini, izmanto) IKT!” (17 aktivitātes);
* papildināt DJIVC *(t.sk. jauniešu māju un mobilā darba ar jaunatni*) materiāltehnisko bāzi un pakalpojumu grozu - aktivitāšu piedāvājumu Dobeles novada jauniešiem, lai sasniegtu lielāku jauniešu skaitu *(t.sk. jauniešu ar ierobežotām iespējām skaits)* un atbalstītu jauniešu iniciatīvu lielāku skaitu;
* organizēt pasākumu jauniešu līdzdalības veicināšanai un digitālās prasības attīstīšanai.

Vispārējo valdības dienestu vajadzībām 2025.gada pamatbudžetā paredzēti 6 878 801 *euro*, jeb 10,34 % no pašvaldības pamatbudžeta izdevumiem.

***Izdevumi*** v***ispārējiem valdības dienestiem atbilstoši ekonomiskajām kategorijām***

|  |  |  |  |
| --- | --- | --- | --- |
| **Klasifikācijas kods** |  | **2024. gada izpilde** | **2025. gada plāns** |
| **1000** | Atlīdzība | 3 530 605 | 3 895 984 |
| **2000** | Preces un pakalpojumi | 1 154 529 | 1 690 399 |
|  | *Pakalpojumi* | *934 223* | *1417025* |
|  | *Preces* | *220 306* | *273 374* |
| **4000** | Procentu izdevumi | 1 169 291 | 967 002 |
| **5000** | Pamatkapitāla veidošana | 221 259 | 283 266 |
| **6000** | Sociālie pabalsti | 14 872 | 25 000 |
| **7000** | Transferti | 11 750 | 13 000 |
|  | **Pavisam kopā izdevumi** | **6 102 306** | **6 874 651** |

Saskaņā ar budžeta izdevumu klasifikāciju atbilstoši funkcionālajām kategorijām klasifikācijā „Vispārējie valdības dienesti” ir iekļauti:

1) centrālās administrācijas (deputāti, administrācija, komisijas, kanceleja, iekšējais audits, juridiskie pakalpojumi, dzimtsarakstu nodaļa, finanšu nodaļa, personāla nodaļa) uzturēšanas izdevumi;

2) pagastu pārvalžu uzturēšanas izdevumi;

3) pašvaldības budžeta parāda darījumu apkalpošanas izdevumi - aizņēmumu procentu maksājumu un aizņēmumu apkalpošanas maksa.

No plānotajiem izdevumiem vispārējiem valdības dienestiem 3 895 984 *euro* jeb 56,68 % veido atalgojums un valsts sociālās apdrošināšanas obligātās iemaksas*.*

Dobeles novada pašvaldības saistību atmaksas apmērs 2025. gadam ir plānots 3 487 527 *euro*. Plānotais saistību apmērs 2025 .gadam sastāda 9,47 % no pašvaldības pašu ieņēmumiem.

2025. gadā plānots ņemt aizņēmumus Valsts kasē sekojošo projektu realizācijai:

* Dobeles pilsētas ārtelpas attīstība- Nameja laukums – 1 441 213 *euro*
* Jaunās ielas, Dobelē pārbūvei – 334 960 *euro*
* Gājēju celiņa izbūve, Jelgavas ielā Aucē – 155 700 *euro*
* Elektrības ielas, Dobelē pārbūvei – 661 710 *euro*
* Autotransporta un aprīkojuma iegāde pašvaldības policijas vajadzībām – 107 168 *euro*

2025. gadā plānots neliels samazinājums aizņēmumu procentu nomaksai, jo arī pašvaldību aizņēmumus skar EURIBOR procentu likmju izmaiņas, plānotais izmaksu samazinājums 202 578 *euro*.

***Izdevumi sabiedriskai kārtībai un drošībai atbilstoši ekonomiskajām kategorijām***

|  |  |  |  |
| --- | --- | --- | --- |
| **Klasifikācijas kods** |  | **2024. gada izpilde** | **2025. gada plāns** |
| **1000** | Atlīdzība | 945 035 | 1 189 091 |
| **2000** | Preces un pakalpojumi | 117 350 | 135 183 |
|  | *Pakalpojumi* | *72 656* | *82 440* |
|  | *Preces* | *44 694* | *52 743* |
| **5000** | Pamatkapitāla veidošana | 15 327 | 4 828 |
|  | **Pavisam kopā izdevumi** | **1 077 712** | **1 329 102** |

Sabiedriskās kārtības un drošības nodrošināšanai - pašvaldības policijas , bāriņtiesas un ugunsdrošības darbības izdevumiem 2025.gada pamatbudžetā plānoti 1 329 102 *euro*, jeb 2,00 % no pašvaldības kopējiem izdevumiem.

Atalgojums un valsts sociālās apdrošināšanas obligātās iemaksas sabiedriskās kārtības un drošības dienestu uzturēšanai ir 1 189 091 *euro* jeb 89,47 %no plānotajiem izdevumiem*.* Pašvaldības policijas darbu nodrošināšana režīmā 24/7 visā novada teritorijā.

***Izdevumi ekonomiskai darbībai atbilstoši ekonomiskajām kategorijām***

|  |  |  |  |
| --- | --- | --- | --- |
| **Klasifikācijas kods** |  | **2024. gada izpilde** | **2025 gada plāns** |
| **1000** | Atlīdzība | 487 806 | 512 857 |
| **2000** | Preces un pakalpojumi | 1 297 840 | 1 612 050 |
|  | *Pakalpojumi* | *1 290 813* | *1 602 060* |
|  | *Preces* | *7 027* | *9 990* |
| **5000** | Pamatkapitāla veidošana | 456 374 | 2 567 610 |
| **6000** | Sociālie pabalsti | 15 127 | 30 000 |
| **7000** | Transferti | 40 | 389 |
|  | **Pavisam kopā izdevumi** | **2 257 187** | **4 722 906** |

Ekonomiskajai darbībai 2025. gadā plānots izlietot 4 722 906 *euro*, jeb 7,10 % no pašvaldības pamatbudžeta izdevumiem.

 Saskaņā ar budžeta izdevumu klasifikāciju atbilstoši funkcionālajām kategorijām klasifikācijā „Ekonomiskā darbība” ir iekļauti nekustamā īpašuma apsaimniekošanas pasākumu, Bezdarbnieki sabiedriskos darbos pasākumu, Būvvaldes, ielu un ceļu rekonstrukcijas, tūrisma darbības nodrošināšanas izdevumi.

Atalgojums un valsts sociālās apdrošināšanas obligātās iemaksas ekonomiskajai darbībai ir 512 857 *euro* jeb 10,86 %no plānotajiem izdevumiem*.* Atalgojuma fonda pieaugums skaidrojams ar darba algas apjoma pārskatīšanu saskaņā ar spēkā esošajiem normatīvajiem aktiem.

Pakalpojumu un preču apmaksai 2025.gadā plānoti 1 612 050 euro jeb 34,13 % no izdevumiem, kas ir autoceļu ikdienas uzturēšanai paredzētā valsts mērķdotācija un Tūrisma informācijas centra uzturēšanas izdevumi 88 988 *euro* apmērā.

2025.gadā saņemto Valsts finansējumu 1 186 433 *euro* autoceļu uzturēšanai plānots izlietot pašvaldības autoceļu un ielu ikdienas uzturēšanai:

|  |  |
| --- | --- |
| **Izlietojuma veids** | **Plānotie līdzekļi EUR** |
| Sniega tīrīšana, kaisīšana | 310 069 |
| Grants seguma atjaunošana, segumu profilēšana (greiderēšana) | 300 000 |
| Caurteku remonti | 30 000 |
| Ceļu un ielu horizontālie apzīmējumi | 25 000 |
| Asfalta bedrīšu remonts, ietvju remonts | 110 000 |
| Zāles pļaušana, grāvju tīrīšanas | 20 000 |
| Autobusu pāviljonu uzturēšana  | 13 000 |
| Apstrāde ar pret putekļu absorbentu | 33 000 |
| Ceļa zīmju iegāde, uzstādīšana | 30 000 |
| Luksoforu uzturēšana | 5 155 |
| Ceļmalu apauguma noņemšana | 35 000 |
| Tiltu uzturēšana( remonts) | 99 000 |
| Autoceļu kartogrāfiskā uzturēšana sistēmā | 5 959 |
| Dubultās virsmas apstrādes remonti | 20 000 |
| Ielu būvniecība ( atjaunošana) | 75 000 |
| Ceļu būvniecība (atjaunošana) | 75 000 |
| Pārējie izdevumi | 250 |
| **KOPĀ** | **1 186 433** |

Pamatkapitāla veidošana ekonomiskajai darbībai ir plānota 2 567 610 *euro* jeb 54,36 % no kopējiem izdevumiem.

2025. gadā tiek plānota Jaunās ielas pārbūve Dobeles pilsētā EUR 415 374 apmērā ( *t.sk. Valsts kases aizņēmums EUR 334 960, pašvaldības līdzfinansējums EUR 80 414*), stāvlaukuma ierīkošana Zaļā iela 22 Dobeles pilsētā EUR 133 824 , gājēju celiņa izbūve Jelgavas ielā Auces pilsētā EUR 179 335 (*t.sk. Valsts kases aizņēmums EUR 155 700, pašvaldības finansējums EUR 23 635*), gājēju celiņa izbūve Bērzes pagastā EUR 43 146 un Penkules pagastā EUR 11 269, bruģa seguma atjaunošanai Stacijas ielā Aucē paredzēti EUR 30 424, velotrases izbūvei Bēnē paredzēti EUR 71 398; novada ielu un ceļu dubultā virsmas apstrādei paredzēti EUR 130 000, novada ielu un ceļu seguma atjaunošanai paredzēti EUR 140 000.

2025. gadā tiks veikta Elektrības ielas, kas ir pilsētas publiskā infrastruktūra un rūpnieciskās apbūves teritorijas funkcionāls savienojums, pārbūve 1 150 799 *euro* apmērā ( *t.sk. Valsts kase aizņēmums – EUR 661 710, ES fondu finansējums –EUR 489 089*). Projekta mērķis - attīstīt uzņēmējdarbības publisko infrastruktūru Dobeles pilsētā, mazinot sociālekonomiskās sekas un veicinot klimatneitrālu ekonomiku.

 Pārbūves ietvaros paredzēta ielas apakškārtas un saistkārtas pārbūve, tādējādi palielinot ielas nestspēju, ielas seguma pārbūve, lietus ūdens kanalizācijas izbūve, gājēju celiņa izbūve un ielas apgaismojuma nomaiņa, kā arī ūdensvada un kanalizācijas pārbūve, jo pastāv esošās ūdenssaimniecības bojāšanās risks, hidrantu izbūve ārējo ugunsdzēsības prasību nodrošināšanai.

Plānotie projekta rezultāti:

Pārbūvēta Elektrības iela Dobeles pilsētā, tādējādi attīstot uzņēmējdarbības publisko infrastruktūru, mazinot sociālekonomiskās sekas un veicinot klimatneitrālu ekonomiku Dobeles novadā. Projekta ieviešanas rezultātā plānotie iznākuma rādītāji - 2 komersanti, kas gūst labumu no attīstītās publiskās infrastruktūras, izveidotas vismaz 9 darba vietas un privātās nefinanšu investīcijas nemateriālajos ieguldījumos un pamatlīdzekļos vismaz EUR 1 000 000 apmērā.

2025. gadā plānots projekta “ Uzņēmējdarbības publiskās infrastruktūras attīstība Dobeles novadā - Riekstiņu ceļš” realizācija EUR 301 815 apmērā *( t.sk pašv. finansējums EUR 72 315, ES fondu finansējums – EUR 229 500*). Projekta mērķis - attīstīt uzņēmējdarbības publisko infrastruktūru Dobeles novadā un palielināt privāto investīciju apjomu Dobeles novada Bikstu pagastā, veicot ieguldījumus uzņēmējdarbības attīstībai atbilstoši pašvaldības attīstības programmai. Pārbūves ietvaros paredzēta ceļa seguma pārbūve, apgaismojuma izbūve pārbūvējamā posmā un virszemes ūdens novadīšanas sistēmas sakārtošana.

2025 . gadā Vides aizsardzībai ir plānoti 248 718 *euro* jeb 0,37 % pašvaldības kopējiem izdevumiem, tie ir paredzēti lietus kanalizācijas un ārējo kanalizācijas tīklu uzturēšanai un liel gabarīta atkritumu apsaimniekošanai:

|  |  |
| --- | --- |
| **Izlietojuma veids** | **Plānotie līdzekļi EUR** |
| Caurteku izbūve un grāvju tīrīšana Akacijās, Krimūnu pagastā | 2 099 |
| Lietus kanazilācijas drenāžas izbūve E. Francmaņa iela 5 un Brīvības iela 37A, Dobele | 6 534 |
| Kooperācijas ielas grāvja tīrīšana un caurtekas izbūve | 16 183 |
| Meliorācijas sistēmas atjaunošana Dobeles novadā | 38 971 |
| Līdzfinansējums centrālās ūdensapgādes un kanalizācijas pieslēgumu ierīkošanai | 55 000 |
| Atkritumu apsaimniekošanai | 60 000 |
| Ūdenstilpņu attīrīšana no niedrēm un ūdenszālēs Dobeles novada teritorijā | 38 600 |
| Pārējie darbi | 31 331 |

Pašvaldības teritoriju un mājokļu apsaimniekošanai kopā 2025. gadā plānoti 8 502 130 *euro*, jeb 12,79 % no pašvaldības pamatbudžeta izdevumiem.

***Izdevumi teritoriju un mājokļu apsaimniekošanai atbilstoši ekonomiskajām kategorijām***

|  |  |  |  |
| --- | --- | --- | --- |
| **Klasifikācijas kods** |  | **2024. gada izpilde** | **2025. gada plāns** |
| **1000** | Atlīdzība | 802 931 | 1 209 811 |
| **2000** | Preces un pakalpojumi | 1 934 087 | 2 269 060 |
|  | *Pakalpojumi* | *1 630 730* | *1 702 030* |
|  | *Preces* | *303 357* | *567 030* |
| **3000** | Subsīdijas un dotācijas | 1 713 355 | 1 898 995 |
| **5000** | Pamatkapitāla veidošana | 2 310 385 | 3 124 264 |
| **7000** | Transferti | 54 554 | 0 |
|  | **Pavisam kopā izdevumi** | **6 815 312** | **8 502 130** |

Atalgojums un valsts sociālās apdrošināšanas obligātās iemaksas pašvaldības teritoriju un mājokļu apsaimniekošanai ir 1 209 811 *euro* jeb 14,23 %no plānotajiem izdevumiem*.*

2025. gadā plānots piešķirt dotācijas kapitālsabiedrībām deleģēto funkciju izpildei SIA „DOBELES NAMSAIMNIEKS" 23 683 *euro* apmērā, SIA “Dobeles komunālie pakalpojumi” 1 090 962 *euro* apmērā, SIA “DOBELES ŪDENS” 75 000 *euro* apmērā un SIA “AUCES KOMUNĀLIE PAKALPOJUMI” 709 350 *euro* apmērā.

***Izdevumi deleģēto funkciju izpildei***

|  |  |
| --- | --- |
| **Dobeles komunālie pakalpojumi SIA** | **1 090 962** |
| *Klaiņojošu dzīvnieku uzturēšana* | *13 903* |
| *Kapu saimniecība* | *352 941* |
| *Sabiedriskā tualetes uzturēšana* | *25 658* |
| *Pašvaldības teritorijas kopšana* | *440 722* |
| *Zaļumsaimniecība* | *257 738* |
| **Dobeles namsaimnieks SIA** | **23 683** |
| *Bērnu rotaļu laukumu uzturēšana* | *23 683* |
| **Auces komunālie pakalpojumi SIA** | **709 350** |
| *Kapu saimniecība* | *129 028* |
| *Klaiņojošu dzīvnieku uzturēšana* | *2 741* |
| *Pašvaldības teritorijas kopšana* | *356 059* |
| *Zaļumsaimniecība* | *197 790* |
| *Sabiedriskā tualetes uzturēšana* | *23 732* |
| **Dobeles ūdens SIA** | **75 000** |
| *Ugunsdzēsības hidrantu pārbaude un uzturēšana* | *17 000* |
| *Lietus ūdens kanalizācijas un publiskās infrastruktūras uzturēšana* | *58 000* |

Pamatkapitāla veidošana teritoriju un mājokļu apsaimniekošanai paredzēti 3 124 264 *euro* jeb 36,75 % no kopējiem izdevumiem.

Paredzēts finansējums ielu apgaismojuma izbūvei Kaķeniekos, Auru pagastā – 60 000 *euro*, Dobeles pilsdrupu promenādes pastiprināšanas būvdarbiem 170 000 *euro* *( t.sk VARAM finansējums EUR 119 000, pašvaldības finansējums EUR 51 000),* ielu apgaismojuma tīklu uzturēšanai Dobeles novadā paredzēti 99 496 *euro*.

2025. gadā projekta “Dobeles pilsētas ārtelpas attīstība – Nameja laukums” realizācijai paredzēts finansējums 2 223 765 *euro* ( *t.sk. Valsts kases aizņēmums EUR 1 441 213, pašvaldības finansējums EUR 62 552, ES fondu finansējums EUR 720 000* ). Projekta mērķis - attīstīt publisko ārtelpu Dobeles pilsētā, uzlabojot dzīves vides kvalitāti un palielinot sabiedrības drošību. Projektā paredzēts - labiekārtot Dobeles pilsētas centrālo laukumu Brīvības ielā 19 un 19A, to pilnībā pārveidojot un pielāgojot pilsētas un novada iedzīvotājiem, tūristiem un atpūtniekiem un attīstot kā pilsētas apskates vietu ar tēlnieka Ģirta Burvja veidotiem vides objektiem. Laukumā paredzēts ierīkot dzeramā ūdens krānu, ierīkot elektrouzlādes punktu digitālo ierīču uzlādei un mikro mobilitātes atbalstam, izbūvēt ūdenscaurlaidīgu segumu gan automašīnu stāvvietās, gan gājējiem paredzētajās zonās, ierīkot lietus ūdeņu savākšanas un novadīšanas sistēmas, ierīkot zaļās apstādījumu zonas.

2025. gadā plānots turpināt projekta “Publisko dārzu attīstība Baltijas jūras reģionā – INTERACTIVE GARDENS” realizāciju, paredzēts finansējums 106 00 *euro*. Projekta mērķis - izstrādāt interaktīvu publisko dārzu sistēmu Baltijas jūras reģionā, kas rūpējas par dažādu iedzīvotāju grupu veselību, labklājību, sociālo apmierinātību un veicina sabiedrības izglītošanu. Projektā paredzēts – Vītolu parka izveide iedzīvotāju vajadzību nodrošināšanai Krasta masīvā Dobelē, Bērzes upes kreisajā krastā, izmantojot vietējās bioloģiskās daudzveidības resursus un mazās arhitektūras formas (fokuss iz zaļo aprūpi, veselību, izglītību). Izbūvēt kāpnes, apgaismojumu, celiņu tīklu, lapenes un arkas ar vītolu audzēm, iestādīta vītolu kolekcija, labiekārtot ugunskura vietu un bērnu rotaļu zonu.

Projekta „Enerģētikas plāni un kopienas ceļā uz enerģētikas demokrātiju”/ “Enercracy“ realizācijai paredzēts finansējums 51 666 *euro.* Īstenojot projektu tiks izstrādāts jauns Dobeles novada ilgtspējīgas enerģētikas un klimata rīcības plāns, kas ir nepieciešams finansējuma piesaistei jaunu investīciju projektu īstenošanai enerģētikas un klimata jomā pašvaldībā. Projekts tiks uzsākts 2025. gadā, bet pabeigts 2028. gadā. Projekta ietvaros 2025. gadā tiks uzsākta risinājumu apkopošana un sagatavošana enerģētikas un klimata pasākumu kataloga un plāna izstrādei, kapacitātes pasākumi, saules, vēja, enerģētikas kopienas un citu ekspertu piesaiste projekta darba grupai.

Veselībai 2025.gadā plānoti 117 322 *euro,* jeb 0,18 % no pašvaldības pamatbudžeta izdevumiem. Projekta “Veselības veicināšanas un slimību profilakses pasākumu īstenošana Dobeles novadā” paredzēts finansējums 73 599 *euro* *( t.sk. pašvaldības finansējums EUR 22 080 , ES fondu finansējums EUR 51 519*). Projekta mērķis - uzlabot vienlīdzīgu un savlaicīgu pieejamību veselības veicināšanas un slimību profilakses pakalpojumiem, nodrošinot veselības veicināšanas un slimību profilakses pasākumu īstenošanu Dobeles novada iedzīvotājiem. Projekta plānotas aktivitātes – nometnes skolēnu brīvlaikā, dienas nometnes trūcīgiem un maznodrošinātiem bērniem, vingrošanas nodarbības pensionāriem, nūjošanas pasākumi, velo orientēšanas pasākumi.

Dobeles novadā veselības sadaļā tiek uzskaitīti feldšerpunktu uzturēšanas izdevumi 43 723 *euro*.

Atpūtai, sportam un kultūrai 2025.gadā plānoti 4 165 061 *euro,* jeb 6,27 % no pašvaldības pamatbudžeta izdevumiem.

***Izdevumi atpūtai, kultūrai un sportam atbilstoši ekonomiskajām kategorijām***

|  |  |  |  |
| --- | --- | --- | --- |
| **Klasifikācijas kods** |  | **2024. gada izpilde** | **2025. gada plāns** |
| **1000** | Atlīdzība | 2 126 662 | 2 359 400 |
| **2000** | Preces un pakalpojumi | 1 322 025 | 1 555 955 |
|  | *Pakalpojumi* | *1 098 167* | *1 269 767* |
|  | *Preces* | *223 858* | *286 188* |
| **3000** | Subsīdijas un dotācijas | 142 842 | 150 500 |
| **5000** | Pamatkapitāla veidošana | 135 012 | 99 206 |
|  | **Pavisam kopā izdevumi** | **3 726 541** | **4 165 061** |

Atalgojums un valsts sociālās apdrošināšanas obligātās iemaksas atpūtai, sportam un kultūrai plānots 2 359 400 *euro* jeb 56,65 %no plānotajiem izdevumiem*.*

Klasifikācijas kodā Preces un pakalpojumi ir uzskaitīti šīs nozares iestāžu, struktūrvienību uzturēšanas izdevumi un ar nozari saistītu pasākumu organizēšanas un nodrošināšanas izdevumi. Kārtējos izdevumos ir ieplānoti izdevumi arī kultūras un sporta iestāžu remontdarbiem 61 955 *euro* apmērā. Līdzfinansējums Kultūras projektu konkursos paredzēts 23 000 *euro* apmērā*.*

2025.gadā plānoti gada centrālie pasākumi kultūras jomā:

|  |  |
| --- | --- |
| **Dobeles novada plānotie pasākumi** |  |
| *Sieviešu dienas koncerts* | *1 780* |
| *Lieldienas Dobelē* | *4 090* |
| *Starptautiskā muzeju nakts* | *5 360* |
| *BDK Drellīši jubilejas koncerts – Draugiem būt* | *5 992* |
| *Bikstu pagasta svētki*  | *2 890* |
| *Dobeles pilsētas svētki* | *110 410* |
| *Bukaišu pagastu svētki* | *3 750* |
| *Ukru pagasta svētki* | *1 760* |
| *J. Vītiņa piemiņas pasākums* | *4 060* |
| *Krimūnu pagasta svētki* | *3 200* |
| *Drīziņam 75 – koncerts “Laika tilti”* | *9 350* |
| *Penkules pagasta svētki* | *3 270* |
| *Zebrenes pagastam 100* | *4 330* |
| *Gardenes ciema svētki* | *1 700* |
| *Auces pilsētas svētki* | *57 230* |
| *Augstkalnes, Auru, Jaunbērzes un Annenieku pagasta svētki* | *10 800* |
| *Tērvetes un Zemgaļu svētki*  | *28 700* |
| *Dobeles pils svētki* | *26 400* |
| *Kurzemes dziesmu svētki 155 jubilejas gads* | *35 850* |
| *Leģendu nakts – Dobeles pils* | *6 480* |
| *Latvijas valsts svētki* | *26 100* |
| *Egles iedegšana Dobelē*  | *5 170* |
| *Egles iedegšana Aucē* | *1 500* |
| *Labrenča tirgus un egles iedegšana Tērvete* | *2 240* |
| *Jaunā gada sagaidīšana Dobelē* | *6 880* |
| *Jaunā gada sagaidīšana Aucē* | *2 160* |

Atbalsts biedrībām sporta jomā plānots 114 500 *euro* apmērā, līdzfinansējums sporta projektu konkursos un individuālajiem sportistiem 13 000 *euro*.

2025.gadā plānoti gada centrālie pasākumi sporta jomā:

|  |  |
| --- | --- |
| **Dobeles novada plānotie pasākumi** |  |
| *Soļošanas izaicinājums,, Esi aktīvs, dzīvo laimīgs” Dobeles novada iedzīvotājiem* | *1 050* |
| *Dobeles pilsētas svētki, aktivitātes bērniem un pieaugušajiem (2 dienas)* | *6 000* |
| *Dobeles novada atklātais basketbola čempionāts (5 mēneši)* | *8 800* |
| *Galda tenisa sacensības (V. Gūtmaņa balvas izcīņa)* | *1 000* |
| *I. Freimaņa sacensības šaušanā* | *1 200* |
| *Svarcelšanas sacensības “Vecgada kauss’’* | *1 200* |
| *Dobeles novada šaha čempionāts* | *7 00* |
| *Dobeles novada pludmales volejbola atklātais čempionāts sieviešu komandām* | *4 700* |
| *Starptautiskās riteņbraukšanas sacensības Dobeles novadā (2 sacensības)**,, Dobeles novada kauss 2025’’ un ,, Zemgales kauss 2025”* | *14 000* |
| *Dobeles novada atklātais čempionāts telpu futbolā* | *3 500* |
| *Dobeles novada atklātais čempionāts volejbolā vīriešu, sieviešu komandām* | *9 000* |
| *Dobeles novada pašvaldības spartakiāde* | *3 500* |
| *Dobeles novada orientēšanās čempionāts* | *1 100* |
| *Dobeles novada dārts čempionāts* | *500* |
| *Dobeles novada atklātais badmintona čempionāts* | *500* |
| *Dobeles novada “Ceļa Ēzeļi” skrējiens* | *3 000* |
| *Ģimeņu sporta diena Dobeles pilsētā* | *1 800* |
| *Aktivitāte  ,, Atrodi objektus Dobeles pilsētā”* | *580* |
| *Lieldienu sporta aktivitātes Dobeles pilsētā* | *420* |
| *Dobeles novada atklātais čempionāts 3x3 basketbolā vīriešu komandām* | *1 200* |
| *Motosporta sacensības Latvijas kausa posms un Aivara Ermaņa piemiņas kauss Dēliņkalna trasē Naudītā* | *5 000* |
| *Latvijas čempionāts loka šaušanā ,, Ceļa Ēzeļu “ trasē* | *800* |
| *Starptautisks basketbola turnīrs sievietēm, vīriešiem ,, Dobeles kauss 2025”* | *1 000* |
| *Starpnovadu Mamanet turnīrs Kroņauces stadionā* | *500* |

Klasifikācijas kodā Pamatkapitāla veidošana plānoti 99 206 *euro* no plānotajiem izdevumiem. Plānots iegādāties pamatlīdzekļus Dobeles novada sporta iestādēm 16 900 *euro* apmērā, Dobeles novada kultūras iestādēm 82 306 *euro*.

Sociālām vajadzībām no Dobeles novada pašvaldības pamatbudžeta izdevumiem plānoti 10 275 079 *euro*, jeb 15,46 % no pašvaldības pamatbudžeta izdevumu kopējā apjoma.

***Izdevumi sociālai aizsardzībai atbilstoši ekonomiskajām kategorijām***

|  |  |  |  |
| --- | --- | --- | --- |
| **Klasifikācijas kods** |  | **2024. gada izpilde** | **2025. gada plāns** |
| **1000** | Atlīdzība | 4 015 789 | 4 703 862 |
| **2000** | Preces un pakalpojumi | 1 665 666 | 2 669 359 |
|  | *Pakalpojumi* | *722 098* | *1 310 958* |
|  | *Preces* | *943 568* | *1 264 823* |
| **3000** | Subsīdijas un dotācijas | 58 715 | 74 061 |
| **5000** | Pamatkapitāla veidošana | 186 320 | 439 699 |
| **6000** | Sociālie pabalsti | 1 917 441 | 2 388 098 |
|  | **Pavisam kopā izdevumi** | **7 843 931** | **10 275 079** |

4 703 862 *euro* no plānotajiem izdevumiem sociālās aizsardzības iestādēm un pasākumiem veido atalgojums un valsts sociālās apdrošināšanas obligātās iemaksas, kas ir 45,78 % no sociālajai jomai atvēlētajiem izdevumiem.

2025. gada pašvaldības budžetā plānoti izdevumi sociālās jomas iestāžu uzturēšanai, sociālo darbinieku apmācībām un supervīzijām.

Sociālās jomas iestādēs inventāra iegādei 2025. gadā paredzēts finansējums 29 698 *euro* un pamatkapitāla veidošanai jeb pamatlīdzekļu iegādei un kapitāliem remontiem 439 699 *euro*.

2025. gadā sociālās jomas budžetā plānots turpināt projekta Nr.3.1.2.1.i.0/1/22/I/CFLA/002 “Vides pieejamības nodrošināšanas pasākumi Dobeles novada pašvaldības ēkās” realizāciju, kas tiek īstenots Eiropas Savienības Atveseļošanās fonda investīcijas 3.1.2.1.i. “Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem” pasākuma “Valsts un pašvaldību ēku vides pieejamības nodrošināšanas pasākumi” ietvaros. Plānotais finansējums EUR 300 499, tai skaitā Atveseļošanās fonda finansējums līdz EUR 248 910 un Dobeles novada pašvaldības līdzfinansējums EUR 51 589. Projekta ietvaros tiek īstenoti vides pieejamības nodrošināšanas darbi piecās pašvaldības ēkās - Vītiņos, Ukros, Īlē, Lielaucē un Krimūnās. Visos objektos tiek izbūvētas un pielāgotas autostāvvietas cilvēkiem ar invaliditāti. Vītiņu, Lielauces objektos tiek izbūvētas vai pielāgotas uzbrauktuves jeb pandusi. Krimūnās tiks uzstādīti āra un iekštelpu kāpņu pacēlāji, lai nodrošinātu iespēju nokļūt uz ēkas 2 stāvu cilvēkiem ar kustību traucējumiem, kā arī atjaunotas āra kāpnes ar jaunām margām. Visos objektos tiek uzstādītas pielāgotas ārdurvis ar automātiku vai palīdzības pogu, kā arī izbūvētas vai pielāgotas vides pieejamības prasībām atbilstošas tualetes.

2025. gada paredzēta projekta “Atbalsta pasākumi cilvēkiem ar invaliditāti mājokļu vides pieejamības nodrošināšanai” realizācija, plānotais finansējums 154 993 *euro* *( t.sk Atveseļošanās fonda finansējums EUR 128 093, valsts budžeta finansējums EUR 26 900 )*, ar mērķi nodrošināt atbalstu mājokļu pielāgošanai 5 (piecām) personām ar invaliditāti, kurām ir kustību traucējumi, uzlabot nodarbinātības iespējas un pieejamību pakalpojumiem, tādejādi sekmējot dzīves kvalitāti un cilvēktiesību ievērošanu. Plānotās projekta īstenošanas vietas atrodas Dobelē, Bēnē, Bukaišos un Apguldē.

Projekta galvenās aktivitātes:

* Vizuālās identitātes prasību nodrošināšana;
* Projekta īstenošanu pamatojošās dokumentācijas izstrāde 5 (piecu) mājokļu vides pieejamības pielāgošanai;
* Mājokļu vides pieejamības nodrošināšanas būvdarbi, būvuzraudzība un autoruzraudzība.

 Projekta īstenošanas termiņš ir 2025. gada 31. decembris.

2025. gada plānots uzsākt projekta “Sociālo mājokļu izveidošana Dobeles un Auces pilsētā” realizāciju, plānotais finansējums 120 000 *euro ( ES fondu finansējums*). 2025. gadā projekta ietvaros paredzēts veikt būvprojekta izstrādi un 2026.gadā plānots uzsākt būvdarbus.

Projekta mērķis ir nodrošināt cilvēka cienīgiem dzīves apstākļiem atbilstošu dzīvokļu pieejamību, kurus iznomāt sociāli un ekonomiski mazaizsargātām personām, kas ir reģistrētas Dobeles novada pašvaldības palīdzības reģistrā atbilstoši likuma "Par palīdzību dzīvokļa jautājumu risināšanā" 3.panta 1. un 2. punktam, tādējādi samazinot rindu šādu mājokļu izīrēšanai. Īstenojot projektu Dobelē un Aucē tiks izveidoti kopumā 25 dzīvokļi*.*

2025. gada plānots uzsākt projekta “Sociālo pakalpojumu pieejamības uzlabošana vecāka gadagājuma cilvēkiem un pārrobežu neatliekamās palīdzības kapacitātes stiprināšana”, plānotais finansējums 43 819 *euro* (*pašvaldības finansējums)*. Projekta mērķis ir uzlabot vecāka gadagājuma cilvēku sociālo pakalpojumu pieejamību attālos reģionos un izstrādāt vienotas pieejas ārkārtas situācijām.

Projekta ietvaros plānotās aktivitātes:

* Specializētā transporta iegāde (aprīkojums - duša, veļas mazgāšana, frizieris u.tml. pakalpojumi);
* Aktivitātes, vērstas uz senioru izglītību rīcībai ārkārtas situācijās (izglītojošas nodarbības, Dobelē, Aucē, Tērvetē);
* Vadlīniju izstrāde mērķauditorijai 2 valodās ( rīcība ārkārtas situācijās);
* Sociālo darbinieku apmācības par evakuācijas centra izveidi un darba organizāciju.

No sociālās jomas izdevumiem 1 310 804 *euro* jeb 12,76 % ir izdevumi sociālajiem pabalstiem un ilgstošas sociālas aprūpes nodrošināšana.

Sociālo pabalstu veidus un to piešķiršanas kārtību nosaka Dobeles novada saistošie noteikumi. Pašvaldības sociālie pabalsti plānoti, lai, pirmkārt, nodrošinātu garantētā iztikas minimuma, mājokļu pabalstu un pabalstu ēdināšanas izdevumu segšanai tiem iedzīvotājiem, kuriem ,normatīvo aktu noteiktajā kārtībā, ir tiesības saņemt šos pabalstus. 2021.gadā izstrādāti jauni vienoti saistošie noteikumi par sociālajiem pabalstiem visā novada teritorijā.

  *2.att.Dobeles novada 2025. gada sociālās palīdzības pabalstu struktūra*

2025. gadā plānots izmaksāt garantētā minimālā ienākuma pabalstus 204 500 *euro* apmērā, un mājokļa pabalstus – 208 000 *euro* apmērā. Ar 01.01.2025 normatīvie akti nosaka jaunus trūcīgas un maznodrošinātas personas ienākumu sliekšņus, kas var būtiski ietekmēt pabalstu saņēmēju loku un pabalstu lielumu.

Lielākās citu pabalstu izmaksas plānotas - Pabalstiem bērniem un audžuģimenēm 183 554 *euro*, pabalstiem veselības aprūpei – 36 000 *euro*, ārkārtas un neparedzēto situāciju pabalstiem plānoti 45 000 *euro*.

2025.gadā Dobeles novada pašvaldība plāno saņemt valsts dotāciju asistenta pakalpojuma nodrošināšanai pašvaldībā 984 000 *euro* apmērā, kuru plānots izlietot atlīdzībai par asistentu sniegtajiem pakalpojumiem cilvēkiem ar I un II invaliditātes grupu un bērniem ar invaliditāti no 5 līdz 18 gadu vecumam.

Atbalsts nevalstiskajām organizācijām pasākumiem 2025.gadā plānots 74 061 *euro* apmērā – atbalstu var saņemt biedrības kā līdzfinansējumu plānotajiem pasākumiem vai aktivitātēm iesniedzot savu pieprasījumu pašvaldības noteiktajā termiņā, kā arī kā līdzfinansējumu apstiprinātu Leader projektu realizācijai.

Dobeles novada pašvaldība arī turpmāk piešķirs pabalstus katram jaundzimušajam, pabalstus kāzu 50 gadu un 60 gadu jubilejās, pabalstu apaļās dzīves jubilejās, kā arī pabalstus politiski represētajām personām vienu reizi gadā, kā arī citus saistošajos noteikumos noteiktos pabalstus. Kopumā šim mērķim paredzēti 84 100 *euro*. Aprēķini veikti, ņemot vērā iepriekšējo gadu rādītājus un pieejamos datus vienotajās datu bāzēs.

Ilgstošas sociālās aprūpes pakalpojumu apmaksai 2025 .gadā plānoti 841 694 *euro*.

**IV. Ziedojumu un dāvinājumu budžets**

Ziedojumu un dāvinājumu budžets ir kopbudžeta daļa, kuru veido ziedojumi un dāvinājumi, un citi pašu ieņēmumi, kā arī izdevumi, kurus paredzēts segt no šiem ieņēmumiem.

***Ziedojumu budžeta izdevumi*** – 20 839 *euro* apmērā galvenokārt plānoti:

* SAC Tērvete – 7 876 *euro,*
* kultūras un sporta pasākumiem – 1 141 *euro*,
* izglītības pasākumiem – 2 151 *euro,*
* Sociālās jomas pasākumiem- 10 812 *euro*

Plānojot 2025. gada pašvaldības budžetu, ņemtas vērā visu nozaru un jomu intereses un esošie līdzekļi maksimāli sabalansēti tā, lai finansējums ir pietiekošs gan infrastruktūras uzturēšanai un attīstībai, gan projektu un pasākumu realizācijai, gan sociālajiem jautājumiem, izglītībai, kultūrai un sportam. 2025. gadā un turpmāk pašvaldībai būtiski ir iespēju robežās nodrošināt novada attīstības un investīciju projektu ieviešanu un realizāciju, uzlabojot iestāžu, ceļu un ielu infrastruktūru, tādējādi ceļot dzīves vides kvalitāti novadā. Lai veicinātu novada attīstību, investīcijām infrastruktūrā arī turpmāk tiks piesaistīti Eiropas Savienības fondu līdzekļi. Neskatoties uz ierobežoto finansējumu, pašvaldība, plānojot budžetu kārtējam gadam, ievēro pēctecības un attīstības principu, aktualizējot investīciju plānu un izvērtējot finanšu stabilitāti ilgtermiņā.

Domes priekšsēdētājs I.Gorskis



LATVIJAS REPUBLIKA

**DOBELES NOVADA DOME**

Brīvības iela 17, Dobele, Dobeles novads, LV-3701

Tālr. 63707269, 63700137, 63720940, e-pasts dome@dobele.lv

**LĒMUMS**

**Dobelē**

**2025. gada 7. februārī Nr.51/3**

**Par Dobeles novada attīstības programmas 2021. - 2027. gadam**

 **investīciju plāna aktualizēšanu**

Saskaņā ar Pašvaldību likuma 10. panta pirmās daļas 3. punktu, Ministru kabineta 2014. gada 14. oktobra noteikumu Nr. 628 "Noteikumi par pašvaldību teritorijas attīstības plānošanas dokumentiem" 73. punktu, Dobeles novada dome NOLEMJ:

Apstiprināt Dobeles novada attīstības programmas 2021. – 2027. gadam aktualizēto investīciju plānu (pielikumā).

Domes priekšsēdētājs I. Gorskis